Kalle Laitela

**Kalle Juhani Laitela** kuuluu sarjan alkuperäisiin hahmoihin. Hän on ollut sarjassa vuosina 1999-2001, vierailulla 2002 sekä vuodesta 2012 lähtien. Häntä esittää Pete Lattu.

 Ensiesiintyminen - 1. Pihlajakadun asukkaat kokevat järkytyksen (25.1.1999)

## Perhe

Kallen perheeseen kuuluu isä Ismo Laitela, äiti Liisa Laitela (vaihtanut nimen Kristiina Pohjoseksi), joka luultiin kauan kuolleeksi. Hänen sisarukset ovat edesmennyt Miia Laitela ja siskopuoli Sanni Pohjonen.

* Ismo Laitela, isä
* Liisa Laitela (nykyinen nimi Kristiina Pohjonen), äiti
* Miia Laitela, pikkusisko (kuollut)
* Sanni Pohjonen, pikkusiskopuoli
* vauva Pohjonen, siskonlapsi

## Elämä Pihlajakadulla

Kalle kävi sarjan alussa koulua yhdessä Saku Salinin, Silja Salinin ja siskonsa Miia Laitelan kanssa. Kalle alkoi harrastamaan kick boxingia. Myöhemmin Kalle tajusi olleensa kiinnostunut saman sukupuolen oleviin ihmisiin. Hän tunnusti kaikille, olevansa homo. Ismo ei ottanut asiaa hyvin, mutta myöhemmin sopi Kallen kanssa riidat. Asepalveluksen suoritettuaan hän muutti Brasiliaan yhdessä rakkautensa yliluutnantti Kuisma Savolaisen kanssa vuonna 2001. Kuisma ja Kalle saivat Brasiliasta työpaikat kultakaivoksen vartijoina.

Kalle teki lyhyen vierailun Pihlajakadulle hyvästelläkseen aivokasvaimeen kuolleen Miian, minkä jälkeen palasi takaisin ulkomaille.

Kalle palasi takaisin Pihlajakadulle aikuisena miehenä kauden 2011-2012 päätösjaksossa. Hän jäi asumaan pysyvästi isänsä Ismon luo, sillä hän oli eronnut Kuisman kanssa. Kalle haki töitä samasta sairaalasta, jossa Katariina Mäkelä työskentelee. Kalle ja Liisa Salo eivät suhtautuneet Ismon ja Ossin *Duo Osmoon* hyvin. He saivat Ismon vihaiseksi, ja hän hääti Kallen asunnostaan. Kalle muutti asumaan majatalo Amandaan. Ismon ja Kallen välit olivat pitkään todella huonot, mutta saivat sovittua riidat Liisa Salon ja Ossi Puolakan avulla. Myöhemmin paljastui, että Kalle oli ollut Suomessa melkein vuoden, sillä hän kuskasi Jenni Vainion takaisin Pihlajakadulle.

Kalle kohtasi nuoruutensa ensirakkauden Valtteri Elovirran sairaalassa, kun tämä saapui Kallen vastaanotolle. Valtteri pyysi Kallea kahville. Valtteri ei kuitenkaan ollut muuttunut, sillä hän pyöritti samaan aikaan sekä Kallea että Katariinaa. Valtteri pyysi myös Katariina Mäkelän kanssaan treffeille ja Katariina vastasi myöntävästi. Valtteri ja Katariina menivät Valtterin omistamalle huviveneelle ja päätyivät harrastamaan seksiä. Päiviä myöhemmin Valtteri pyysi Kallea myös huvipurrelle päivälliselle. Mies meni juuri lupaamaan Kallelle aluksi päivällisen ja sen jälkeen veneristeilyn, mutta tilanne keskeytyi, kun Valtteri sai Katariinalta viestin jossa kertoi olevansa tulossa veneelle. Valtteri keksi Kallelle selitykseksi sen, että töissä olisi täysi kriisi päällä. Katariina sai selville Valtterin petollisuuden ja päätti suhteen. Valtteri sai Kallen uskomaan, että Katariina oli vietellyt hänet. Katariina ja Jenni varoittivat Kallea, mutta tämä ei uskonut. Kalle löysi Valtterin veneeltä Katariinan korvakorun ja tuohtui. Valtteri esti Kallea poistumasta ja raiskasi tämän. Valtteri kertoi Kallelle videoineen heidän lemmenhetkensä myös vuosien takaa. Hän voisi käyttää videoita todisteena Kallen myöntyväisyydestä seksiin. Kalle ja Katariina menivät etsimään videota Valtterin veneeltä ja jäivät kiinni turvajärjestelmän vuoksi. Valtteri lupasi olla asettamasta Katariinaa ja Kallea syytteeseen, jos nämä jättävät miehen rauhaan.

Kalle ja Katariina ystävystyivät ja Kalle muutti Katariinan luo, jossa myös Elias Vikstedt ja Jenni asuivat. Myöhemmin he myös lähentyivät suutelemaan toisiaan. Tätä ennen Katariina oli nähnyt unia heidän suutelusta. Myöhemmin he rupesivat seurustelemaan. Kalle käytti erektiolääkkeitä seksissä, mutta asian paljastuttua Katariina jäi miettimään heidän suhdettaan. He yrittivät korjata suhdettaan ryhmäseksillä, mutta Katariina tunsi itsensä kolmanneksi pyöräksi. Seuraavalle ryhmäseksille Katariina ei saapunut, jonne oli saapumassa Valtteri. Kalle poistui paikalta. Myöhemmin he erosivat. Kun Jiri ja Katariina aloittivat suhteen, niin Kalle oli mustasukkainen Katariinasta, ja sanoi Jirille, että hän on vain Katariinan korvike. Katariina sanoi Kallelle, että ei puuttuisi heidän suhteeseen, ja Kalle lupasi olla puuttumatta. Kun Kalle kertoi Ismolle Valtterin raiskanneen hänet, niin Ismo aikoi kostaa Valtterille Kallen kielloista huolimatta. Kun Ismo oli menossa Valtterin asunnolle, niin Valtterin luokse oli saapumassa vieras. Ismo joutui odottamaan siihen asti autossansa, kunnes vieras poistui Valtterilta. Ismo meni sen jälkeen Valtterin asunnolle, josta hän löysi Valtterin ruhjottuna sekä verisenä. Ismo soitti avun paikalle, ja lähti ennen sen saapumista. Hän unohti kuitenkin pesäpallomailansa (jolla hän olisi lyönyt Valtterin) asunnolle. Myöhemmin Ismo meni Kallen kanssa asunnolle hakemaan pesäpallomailan. He löysivät videokameran asunnossa piilotettuna. Sieltä löytyi video, jossa Valtteri yritti raiskata vieraan, ja vieras ruhjoi Valtterin verille. Ismo poisti videon. Lisäksi he löysivät DVD:t, jossa oli kaikki Valtterin raiskaamat ihmiset. Valtteri joutui vankilaan heti, kun hän parantui sairaalassa.

Kalle salasi pitkään isältään, että kuolleeksi luultu Liisa Laitela onkin elossa, joka on vaihtanut nimensä Kristiina Pohjoseksi. Myöhemmin asia selvisi Ismolle. Ismo oli aluksi vihainen Liisalle, mutta saivat riidat sovittua.

Kalle tutustui baarissa Lari Väänäseen ja he ystävystyivät. Pian Lari muutti Laiteloille asumaan. He ihastuivat toisiinsa ja aloittivat suhteen, vaikka aluksi Kalle epäili ettei suhde toimisi heidän ikäeronsa vuoksi. Kalle on nykyään johtajaylilääkäri.

## Rakkauselämä

Kallen ensirakkaus oli Valtteri Elovirta. Sen jälkeen Kallella on ollut useita pieniä suhteita. Katariina Mäkelä oli Kallen ensimmäinen naispuolinen kumppani.

* Saku Salin (hetken ihastus)
* Kai Jaakola (hetken ihastus)
* Valtteri Elovirta (seksisuhde, päättynyt)
* Niko Bergman (hetken suhde)
* Repe Suorsa
* Kuisma Savolainen (ex-avopuoliso)
* Katariina Mäkelä (suhde, päättynyt)
* Lari Väänänen (suhde, päättynyt)

## Jaksoja, joiden pääosassa on Kalle

* 89. *Kalle saa Harrilta enemmän kuin mitä alun perin tinki*
* 94. *Kallen todelliset tunteet paljastuvat*
* 99. *Kallelle tarjotaan mahdollisuutta jättää ennakkoluulot taakseen*
* 158. *Kalle kemiallisen rakkauden lumoissa*
* 183. *Kalle sekaantuu Miian tärkeään päätökseen*
* 210. *Kalle on matkalla kaapista ulos*
* 217. *Kalle pesee verta nenästään*
* 225. *Kallen tunnehurmos halutaan piilottaa*
* 232. *Kalle järkyttää lapsuudentoveriaan*
* 294. *Kalle löytää lohtua*
* 296. *Kallen kosto on märkä*
* 305. *Kalle tuntee olonsa ulkopuoliseksi*
* 320. *Kalle saa Ismon tunteet roihuamaan*
* 374. *Kallen katkeruus menee liian pitkälle*
* 390. *Kalle tekee päätöksen armeijan suhteen*
* 419. *Kalle on unohtaa tärkeän merkkipäivän*
* 429. *Kallen ottelu johtaa paljastukseen*
* 435. *Kalle saa kokea armeijan hyviäkin puolia*
* 2336. *Elo virtaa Kallen suoniin*
* 2344. *Kallelta vedetään kaappi jalkojen alta*
* 2354. *Kallen pursi seilaa tutka pimeänä*
* 2364. *Kallen rakkauden meri värjäytyy mustaksi*
* 2373. *Kalle pakotetaan kotihoitoon*
* 2386. *Kallelle tarjotaan pesää*
* 2437. *Pikku-Kalle vitsi lässähtää*
* 2464. *Kalle tahtoo olla Katariinan suhteen avoin*
* 2537. *Kalle palaa tuttuun pesään*
* 2583. *Sinäkin, Kalleni*
* 2646. *Kalle haaveilee lihastuksen perään*
* 2676. *Kallelle avautuu hyvä hissivako*
* 2701. *Kalle paljastelee julkisesti*
* 2708. *Kallelle on matkatavaraa tarjolla*
* 2715. *Kalle kompastuu sairaalan johtoon*
* 2819. *Kallella on jännät paikat*